สวัสดีค่ะคือเดือนกรกฎาคมประจำเดือนมาวันที่23แต่ปกติประจำเดือนไม่ปกติอยู่แล้วค่ะจะเลื่อนวันไปเรื่อยๆ แล้วมีเพศสัมพันธ์วันที่17สิงหาป้องกันแฟนบอกถุงไม่ได้แตกนะแต่จะสิ้นเดือนแล้วประจำเดือนยังไม่มาเลยค่ะ อยากทราบว่าเกิดจากสาเหตุอะไรคะ?
สวัสดีค่ะ การมีเพศสัมพันธ์โดยการใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18%หากประจำเดือนครั้งล่าสุดมาวันที่ 23 ก.ค. และในเดือนนี้ยังไม่มา แนะนำควรรอประจำเดือนต่อไปอีกซักระยะก่อนค่ะ เพราะหากเป็นคนที่มีระยะห่างระหว่างรอบประจำเดือนนานอยู่แล้ว ประจำเดือนก็อาจมาช้าได้ รวมถึงอาจมีปัจจัยอื่นๆ ที่ทำให้ประจำเดือนมาช้ามากขึ้น เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแต่หากถึงวันที่ 31 ส.ค. แล้ว ประจำเดือนยังคงไม่มา จึงค่อยตรวจหาการตั้งครรภ์ดูค่ะ เพราะหากตรวจเร็วกว่านี้ อาจยังตรวจไม่พบได้